গত ২ অক্টোবর খাশোগি নিখোঁজের পর থেকেই সৌদি আরব দাবি করে আসছিলো, তিনি ইস্তানবুলের সৌদি কনস্যুলেট থেকে বের হয়ে গিয়েছিলেন। শনিবার রাষ্ট্রীয় সংবাদমাধ্যমে প্রথমবারের মতো দেশটি স্বীকার করে, খাশোগিকে কনস্যুলেট ভবনের ভেতরেই হত্যা করা হয়েছে। পাশাপাশি এ ঘটনায় জড়িত দুই জ্যেষ্ঠ কর্মকর্তাকে বহিস্কারের কথাও জানায় দেশটি। সৌদি আরব যখন হত্যাকাণ্ডের স্বীকারোক্তি দেয়, রিয়াদ আর ইস্তাম্বুলে তখন মধ্যরাত। তুরস্কের এক কর্মকর্তা বলেছেন, আঙ্কারার দিক থেকে মন্তব্য করার সময় এখনও আসেনি।